താലിബാനെ ഭയന്ന് അഫ്ഗാന് വനിതാ ഫുട്ബോള് താരങ്ങള് നാടുവിട്ടു പാലായനം ചെയ്തത് പാകിസ്താനിലേക്ക് ലാഹോര്: അഫ്ഗാനിസ്ഥാനിലെ പെണ്കുട്ടികളുടെ ദേശീയ ഫുട്ബോള് ടീം അംഗങ്ങള് പാകിസ്താനിലേക്ക് പാലായനം ചെയ്തു. ബുര്ഖ ധരിച്ച് അതിര്ത്തി കടന്നാണ് ഇവര് പാകിസ്താനിലേക്ക് കുടിയേറിയത്. താലിബാന് അധികാരത്തില് തിരിച്ചെത്തി ഒരു മാസം പിന്നിട്ടപ്പോഴാണ് കായിക താരങ്ങള് രാജ്യം വിട്ടത്. ജൂനിയര് കളിക്കാരും അവരുടെ പരിശീലകരും കുടുംബങ്ങളും കഴിഞ്ഞ മാസം രാജ്യത്ത് നിന്ന് രക്ഷപ്പെടാന് ശ്രമിച്ചിരുന്നുവെങ്കിലും കാബൂള് വിമാനത്താവളത്തില് നടന്ന ബോംബാക്രമണത്തെ തുടര്ന്ന് ശ്രമം പരാജയപ്പെടുകയായിരുന്നുവെന്ന് അടുത്ത വൃത്തങ്ങള് AFPയോട് പറഞ്ഞു.ഇംഗ്ലണ്ട് ആസ്ഥാനമായുള്ള മറ്റൊരു എന്ജിഒയില് നിന്ന് അവരെ രക്ഷിക്കാന് എനിക്ക് അഭ്യര്ത്ഥന ലഭിച്ചു. അതിനാല് അവര്ക്ക് പാകിസ്താനില് ഇറങ്ങാന് അനുമതി തേടി പ്രധാനമന്ത്രി ഇമ്രാന് ഖാന് കത്തയച്ചു, ലണ്ടന് ആസ്ഥാനമായുള്ള ആഗോള വികസന എന്ജിഒ ഫുട്ബോള് ഫോര് പീസ് അംബാസഡര് സര്ദാര് നവീദ് ഹൈദര് പറഞ്ഞു. ചൊവ്വാഴ്ച 75ലധികം ആളുകള് വടക്കന് അതിര്ത്തി കടന്ന് പാകിസ്താനിലേക്ക് പാലായനം ചെയ്തു. ലാഹോര് നഗരത്തിലേക്ക് പോകുന്നതിനുമുമ്ബ് അവരെ പുഷ്പമാലകള് അണിയിച്ചാണ് പാകിസ്താന് സ്വാഗതം ചെയ്തത്. അണ്ടര് 14, അണ്ടര് 16, അണ്ടര് 18 ടീമുകള്ക്കായി കളിച്ച പെണ്കുട്ടികള് ബുര്ഖ ധരിച്ചാണ് അഫ്ഗാന് പാകിസ്താന് അതിര്ത്തി കടന്നതെന്ന് ഹൈദര് പറഞ്ഞു. പിന്നീട് അവര് ശിരോവസ്ത്രം മാത്രം ധരിച്ചു.1990കളിലെ താലിബാന്റെ ആദ്യ ഭരണകാലത്ത് സ്ത്രീകള് എല്ലാ കായിക ഇനങ്ങളും കളിക്കുന്നത് നിരോധിച്ചിരുന്നു. അഫ്ഗാനിലെ പുതിയ താലിബാന് ഭരണാധികാരികള്, സ്ത്രീകള്ക്കും പെണ്കുട്ടികള്ക്കും കായിക മത്സരങ്ങളില് പങ്കെടുക്കുന്നതിന് നിയന്ത്രണങ്ങള് നേരിടേണ്ടി വരുമെന്ന സൂചനകള് നല്കിയിരുന്നു. സ്ത്രീകള് കളിക്കേണ്ട ആവശ്യമില്ലഎന്നാണ് ഒരു മുതിര്ന്ന താലിബാന് ഉദ്യോഗസ്ഥന് ഓസ്ട്രേലിയന് മാധ്യമങ്ങളോട് പറഞ്ഞത്. എന്നാല് ഉന്നതതല താലിബാന് നേതാക്കള് ഇപ്പോഴും ഇക്കാര്യം ചര്ച്ച ചെയ്യുകയാണെന്നാണ് ചൊവ്വാഴ്ച അഫ്ഗാനിസ്ഥാന്റെ പുതിയ സ്പോര്ട്സ് ഡയറക്ടര് ജനറല് ബഷീര് അഹ്മദ് റുസ്തംസായ് വ്യക്തമാക്കിയത്.പാകിസ്താന് ഫെഡറല് ഇന്ഫര്മേഷന് മന്ത്രി ഫവാദ് ചൗധരി ബുധനാഴ്ച രാവിലെ ട്വീറ്റിലൂടെ വനിതാ ഫുട്ബോള് ടീമിനെ സ്വാഗതം ചെയ്തു. അഫ്ഗാനിസ്ഥാനില് നിന്ന് ടോര്ഖാം അതിര്ത്തിയിലെത്തിയ അഫ്ഗാനിസ്ഥാന് വനിതാ ഫുട്ബോള് ടീമിനെ ഞങ്ങള് സ്വാഗതം ചെയ്യുന്നു. കളിക്കാര്ക്ക് സാധുവായ അഫ്ഗാനിസ്ഥാന് പാസ്പോര്ട്ട്, പാകിസ്താന് വിസ എന്നിവ ഉണ്ടായിരുന്നു. അവരെ പിഎഫ്എഫിലെ നൗമാന് നദീം സ്വീകരിച്ചു, എന്നാണ് ചൗധരി ട്വീറ്റ് ചെയ്തത്.പാക്കിസ്ഥാന് പ്രധാനമന്ത്രി ഇമ്രാന് ഖാന് മുന് അന്താരാഷ്ട്ര ക്രിക്കറ്റ് താരവും പാകിസ്താനികള്ക്കിടയിലെ മികച്ച കായിക താരവുമാണ്. താലിബാന് അധികാരം പിടിച്ചെടുത്തതിനുശേഷം പതിനായിരക്കണക്കിന് അഫ്ഗാന് പൗരന്മാര് രാജ്യം വിട്ടോടി. പ്രതികാര നടപടികളും അടിച്ചമര്ത്തലുകളും ഭയന്നാണ് ആളുകള് ജീവനും കൊണ്ട് വിവിധ രാജ്യങ്ങളിലേയ്ക്ക് പാലായനം ചെയ്യുന്നത്.